b'\n_START_ARTICLE_\nTerrorangrepet i Karbala 17. mars 2008\n_START_SECTION_\nBakgrunn\n_START_PARAGRAPH_\nKarbala er det viktigste valfartsstedet for de sjiittiske muslimene. Gravstedet til Iman Hussein ligger her. Karbala er regnet for \xc3\xa5 v\xc3\xa6re blant Iraks rikeste byer, pga. turisme fra de mange pilegrimene. Iranere har i den senere tiden ogs\xc3\xa5 kommet til byen._NEWLINE_F\xc3\xb8r den 17. mars 2008 ble Karbala ogs\xc3\xa5 rammet av et terrorangrep 14. april 2007, som drepte 42 mennesker og skadet over 160._NEWLINE_Angrepet skjedde samtidig med at USAs visepresident Dick Cheney var p\xc3\xa5 bes\xc3\xb8k i landet.\n_START_SECTION_\nAngrepet\n_START_PARAGRAPH_\nEn kvinnelig selvmordsbomber sprengte seg selv p\xc3\xa5 en caf\xc3\xa9 i sentrum av byen, ikke langt unna det hellige gravstedet til Iman Husayn ibn Ali i byen. Selvmordsbomberen skal ha rettet angrepet mot en gruppe med sjia-muslimske pilegrimer p\xc3\xa5 vei til helligdommene i byen. Pilegrimene var samlet bare en kilometer fra gravstedet til Imanen.\n_START_SECTION_\nSkader\n_START_PARAGRAPH_\n42 ble meldt drept og 58 s\xc3\xa5ret i angrepet.Syv iranske statsborgere var blant de drepte.\n_START_SECTION_\nGjerningsmann\n_START_PARAGRAPH_\nProvinsens guvern\xc3\xb8r Aqeel Khazali bekreftet at det var en kvinne som hadde utf\xc3\xb8rt angrepet, men hadde ingen flere detaljer.\n_START_SECTION_\nAnsvar\n_START_PARAGRAPH_\nIngen tok p\xc3\xa5 seg ansvaret for angrepet like etter hendelsen, men BBC rapporterte at offisielle myndigheter mistenkte Al-Qaida.'